PARLAMENTUL ROMÂNIEI
CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 17.10.2001 

Nr. 578

R A P O R T

asupra proiectului de Lege pentru aprobarea Ordonanţei 

de urgenţă a Guvernului nr.123/2001 privind reorganizarea

 comisiei pentru protecţia copilului.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.123/2001 privind reorganizarea comisiei pentru protecţia copilului, trimis cu adresa 578 din 15 octombrie 2001, înregistrată sub nr.1182/XVIII/11 din 15 octombrie 2001.



Consiliul Legislativ a avizat favorabil proiectul de lege, cu avizul nr.1046/5.10.2001.



Comisia pentru drepturile omului, culte şi problemele minorităţilor naţionale a avizat favorabil proiectul de lege, conform avizului nr.25/518/17 octombrie 2001.



Ordonanţa de urgenţă a Guvernului, supusă aprobării prin prezentul proiect de lege are ca obiect de reglementare reorganizarea comisiei pentru protecţia copilului înfiinţată potrivit prevederilor Ordonanţei de urgenţă a Guvernului nr.26/1997 privind protecţia copilului aflat în dificultate.



Măsura propusă constă în preluarea de către această comisie şi a atribuţiilor ce revin comisiilor de expertiză medicală a copiilor cu handicap şi comisiilor de expertiză pentru învăţământul special, organizate potrivit art.23 din Ordonanţa de urgenţă a Guvernului nr.102/1999 privind protecţia specială şi încadrarea în muncă a persoanelor cu handicap, respectiv art.43 din Legea învăţământului nr.84/1995,  republicată.
Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege în şedinţa din 17 octombrie 2001, în prezenţa reprezentanţilor  Secretariatului General al Guvernului.



În urma examinării, cu majoritate de voturi, s-a hotărât ca proiectul de Lege pentru aprobarea Ordonanţei de urgenţă a Guvernului nr.123/2001 privind reorganizarea comisiei pentru protecţia copilului, să fie supus spre dezbatere şi adoptare plenului Camerei Deputaţilor, în forma prezentată.



În raport de obiectul şi conţinutul său,  ce vizează modificarea unei legi organice, proiectul de lege face parte din categoria legilor organice.
                       PREŞEDINTE,                        SECRETAR,

                     dr. Ionel Olteanu                   Carmen Dumitriu
Red. consilier

